《送王君弼寺丞出守临邛》
宋代·李流谦

昔人帝城愿一入，君今翩翩去何亟。
向来一念君亲同，夜梦倚门人发白。
人生适意富贵齐，况是求归真得归。
江风饱帆不可挽，恰恰春好花浓时。
君於文字识源委，笔势逼人殊亹亹。
每来握臂相与言，我屡点头兴叹喟。
三年厌踏东华尘，听鸡走马常踆踆。
黑头使君岂不贵，腰间见绶我亦惊。
蜀吴相望八千里，到家遥想慈颜喜。
上堂跪觞下堂拜，应有辉光照庭戹。
白鹤胜峰记昔游，醉墨淋漓在上头，
君行有暇试寻觅，不知已扫黄泥不。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。